დიონისიო დე ჰერერა

ხოსე დიონისიო დე ლა ტრინიდად დე ჰერერა და დიას დელ ვალე (დ. 9 ოქტომბერი, 1781, ჩოლუტეკა, ჰონდურასი - გ. 13 ივნისი, 1850, სან ვისენტე, ელ-სალვადორი) — ლიბერალური ჰონდურასელი პოლიტიკოსი, ჰონდურასის სახელმწიფოს მეთაური 1824-დან 1827-მდე და ნიკარაგუის სახელმწიფოს მეთაური 1830 წლიდან 1833 წლამდე. მისი მმართველობის პერიოდში ჰონდურასი და ნიკარაგუა ცენტრალური ამერიკის ფედერაციული რესპუბლიკის სახელმწიფოები იყვნენ. ჰერერა იყო ლიბერალური ცენტრალური ამერიკელი გენერლის ფრანსისკო მორაზანის ბიძა.

განათლება
მიწის მესაკუთრეთა ოჯახიდან, ჰერერა სწავლობდა გვატემალას სან-კარლოსის უნივერსიტეტში, სადაც მიიღო იურიდიული ხარისხიDionisio de Herrera: 1783-1850 A centennial Tribute by Rafael Heliodoro Valle, The Hispanic American Historical Review, Nov. 1950 და გაეცნო საფრანგეთის რევოლუციის ლიბერალურ იდეებს. ის იყო თავისი ძმისშვილის, გენერალ მორასანის რეპეტიტორი.

საჯარო სამსახური
1820 წელს მან თავისი პირველი საჯარო თანამდებობა დაიკავა, როგორც ტეგუსიგალპას ქალაქის მთავრობის მდივანმა. 1824 წლის 16 სექტემბერს ის გახდა ჰონდურასის პირველი სახელმწიფო მეთაური, მას შემდეგ, რაც ცენტრალური ამერიკა ესპანეთისა და მექსიკისგან დამოუკიდებლობას მოიპოვებდა. პოლკოვნიკი ხოსე ხუსტო მილა მისი ვიცე-პრეზიდენტი იყო. მისი ვადის განმავლობაში მან გამოსცა დეკრეტი ჰონდურასის პირველი ტერიტორიული ქვედანაყოფების შესახებ, შექმნა კომაიაგუის, ტეგუსიგალპის, სანტა ბარბარას, იოროს, ოლანჩოს და ჩოლუტეკის (დეპარტამენტი). მან ასევე გამოაცხადა ქვეყნის (შტატის) პირველი კონსტიტუცია 1825 წლის 11 დეკემბერს.

ის 1826 წლის 3 ნოემბერს მკვლელობის მცდელობას გადაურჩა.

ჰერერას მთავრობა 1827 წლის 10 მაისს პოლკოვნიკ მილას მეთაურობით და ჰონდურასელი კონსერვატორების მხარდაჭერით დაამხეს. ჰერერა პატიმარად გაგზავნეს გვატემალაში, სადაც 1829 წლამდე დარჩა.

ამის შემდეგ იგი ნიკარაგუის სახელმწიფოს მეთაურად აირჩიეს, თანამდებობა 1830 წლის 12 მაისს დაიკავა. იგი ამ თანამდებობას 1833 წლის ნოემბრამდე იკავებდა, გენერალ მორაზანის მხარდაჭერის საფუძველზე. მან სცადა სხვადასხვა ლიბერალური რეფორმების განხორციელება, მაგრამ ისინი სასულიერო პირების წინააღმდეგობის გამო წარუმატებელი აღმოჩნდა. 1835 წელს იგი სალვადორის სახელმწიფოს მეთაურად აირჩიეს, თუმცა თანამდებობაზე უარი თქვა. 1838 წელს პოლიტიკიდან გადადგა და მასწავლებლად მუშაობდა სალვადორის ქალაქ სან-ვისენტეში. იქ 1850 წელს, გარდაცვალებამდე დარჩა.

ოჯახი
დიონისიო ჰერერა იყო ხუან ჯაკინტო ჰერერას პირველი ვაჟი, რომელიც იყო ქალაქ ჩოლუტეკას პროვინციის მერი 1793 წლიდან. მისი დედა იყო პაულა დიას დელ ვალე იზაგირე, ცენტრალური ამერიკის დამოუკიდებლობის გმირის, ხოსე სესილიო დელ ვალეს დეიდა.

მისი მეუღლე იყო მიკაელა ხოსეფა კესადა ბორხასი, რომელთანაც მას 10 შვილი ჰყავდა. დონია მიკაელა გენერალ ფრანსისკო მორაზანის დეიდა იყო, რომლის დამრიგებელიც ჰერერა გახლდათ. [6]

მისი ძმა ხუსტო ხოსე ვისენტე ჰერერა დიას დელ ვალე მსახურობდა ჰონდურასის სახელმწიფოს უზენაეს მეთაურად 1837-1838 წლებში, ხოლო მეორე ძმა, პროსპერო ხოსე ჰერერა დიას დელ ვალე, იყო მოადგილე და სრულუფლებიანი მინისტრი საფრანგეთსა და ინგლისში. [7]

რესურსები ინტერნეტში
 DIONISIO DE HERRERA. Angel Fire.
 República de Honduras. JOSÉ DIONISIO DE HERRERA.
 Historia de Honduras. José Dionisio de la Trinidad de Herrera y Díaz del Valle.
 Ismael Zepeda Ordóñez. Los hermanos Herrera-Díaz del Valle. En el 229 aniversario del nacimiento de Dionisio de Herrera. La Tribuna, Anales Históricos, 21 de noviembre de 2010.

სქოლიო